URRUZUNO URRESTI (EH Bildu, 2014-05-29):
Hitz egin izan dugu arautu gabeko lan poltsei eman zaien erabileraz, lan poltsa horiek kontrolatzeko dauden edo ez dauden bitartekoetaz. Hitz egin dugu EITBko direktiboak nahi erara izendatzeaz, hau da, inolako oposaketarik egin gabe eta irizpide objektiboak kontutan hartu gabeko izendapenez.
Hitz egin dugu produktoreekin egin ohi diren kontratazioetaz, eta guzti horren atzean dagoen transparentzia, edo berriro diot, transparentzia ezak, funtzionatzeko modu bat islatzen dute eta ados gaude, aldatu beharra dago.
Funtzionatzeko era hori aldatu beharra dago, baina berriro diot,funtzionatzeko era hori ez da bere horretan geratzen, funtzionatzeko era horrek badu emaitza baten beharra.
Edo funtzionatzeko era hori erabiltzen da batik bat geroko produktua nahi duguna izan dadila ziurtatzeko eta beste era batetara esango dut, funtzionatzeko era horrek emaitza bat bilatzen du, ideologikoki hurbilagoak direnen sarrera bermatzea bilatzen da, batik bat ardura zehatz batzuetarako, baina azken helburua beti ere hedabide publiko bat den legez, ildo editorial zehatz bat ziurtatua izatea da bilatzen dena.
Pasaden astean azaleratu genuen, eta adibide soil bat baino ez da, Euskadi Movie saioan norbaitek artaziak sartu ditu. Norbaitek, ez dakigu nork eta ez dakigu ze arrazoiren baitan ere, baina norbaitek artaziak sartu ditu.
Eta uste dugu hori ohikoa izango ez bada ere, ohikoa izango ez bada ere, kudeaketa horrek, funtzionatzeko era horrek ekartzen dituela edo ateak zabaltzen dizkiola behar denean halako gauzak ere gerta daitezen.
Eta gaur egun, daukagun EITB, normala den bezala, aurretiaz landu izan denaren fruitua da. Ildo editorialari erreparatuz, zerbaitengatik ezaugarritzen baldin bada...
...aurretiaz landu izan denaren fruitua da.
Ildo editorialari erreparatuz, zerbaitengatik ezaugarritzen baldin bada, Gobernuaren sostengurako, Gobernuaren apologiarako tresna izateaz da.
Gutxienez hori ere, besteen jarduera gutxietsi gabe, saihestu gabe, ezkutatu gabe egingo balitz, gaitz erdi, baina momentuz daukaguna hori da.
Transparentzia eza arazo bat da, 1982ko EITBren Legean agian arautua ez dagoena edo gehiegiz edo behar beste arautua ez dagoena.
Kontua da gure ustez, gure talde parlamentarioaren ustez, 1982ko Legean jasotzen ez den alor edo esparru bakoitza, hutsune bakoitza, beste lege batekin ordezkatzen ibili beharra, eta nahiz eta orain transakzionalean beste modifikazio batez egitea planteatzen den, uste dugu zurrunbilo ero batean murgilaraztea dakarrela eta aitzitik, arazoari errotik heltzea eragozten duela.
Ez da gure asmoa behin eta berriz errepikatzea azken 30 urteetan hedabideen sektoreak bizi izan duen bilakaeraz eta orain dela 30 urtetako lege batek bilakaera horri erantzun ezean, izan ditzakeen gabezietaz. Ez da hori gure asmoa, aurretik esan bezala ere, hainbatetan aritu izan garelako horretaz.
Hutsune legal asko dago lege horren baitan eta horrek interpretazioak egitea edota lege oinarririk gabeko erabakiak hartzea dakar. Erabaki horiek askotan interesatuak izaten dira eta horri bilatu behar diogu irtenbidea.
Horregatik, esan bezala, Alderdi Popularra eta UPyDren ekimenak begi onez ikusi baditzakegu ere, halako gaiak eztabaidagai izan ditugunetan esan dugun bezala, behingoz arazoari heltzeko garaia da.
Ez da nahikoa momentu puntualetan edo arazo puntualei partxeak jartzen ibiltzekoa. Hamaika arazo egon daitezke baina guztiak iturburu batetik eratorriak dira eta dira egungo lege markoak dituen gabezietatik eratorriak direnak.
Hartara, Euskal Herria Bilduk, aurkeztutako zuzenketan diogun bezala, uste dugu garaia dela ikus-entzunezkoen lege bati hasiera ematekoa, bere Ikus-entzunezkoen kontseiluarekin eta bere helburu, bere xedea euskal esparru komunikatibo osoa barne bildu eta arautzea litzatekeelarik.
Llanos andreak hemen orain esan du, aipatu du Kataluinian Transparentziaren Lege bat abian jarri dela. Hala da. Lege hori jada badagoen Ikus-entzunezko Lege baten baitan arautua izango da eta uste dugu hemen ere hori dela abiarazi beharreko bidea, ikus-entzunezkoen lege bat eta bere baitan izango duen euskal ikus-entzunezkoen kontseilu bat.
Eskerrik asko.